CELEX: 32014R1089
Language: hr
Date: 2014-10-16 00:00:00
Title: Provedbena uredba Komisije (EU) br. 1089/2014 оd 16. listopada 2014. o izmjeni Provedbene uredbe (EU) br. 367/2014 o utvrđivanju neto iznosa raspoloživog za rashode EFJP-a

17.10.2014   
            
            
               HR
            
            
               Službeni list Europske unije
            
            
               L 299/7
            
         PROVEDBENA UREDBA KOMISIJE (EU) br. 1089/2014
   оd 16. listopada 2014.
   o izmjeni Provedbene uredbe (EU) br. 367/2014 o utvrđivanju neto iznosa raspoloživog za rashode EFJP-a
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 16. stavak 2.,
   budući da:
   
               (1)
            
            
               Provedbenom uredbom Komisije (EU) br. 367/2014 (2) utvrđuje se neto iznos raspoloživ za rashode Europskog fonda za jamstva u poljoprivredi (EFJP) i iznosi raspoloživi za proračunske godine od 2014. do 2020. za Europski poljoprivredni fond za ruralni razvoj (EPFRR) na temelju članka 10.c stavka 2. te članaka 136. i 136.b Uredbe Vijeća (EZ) br. 73/2009 (3) i članka 66. stavka 1. Uredbe (EU) br. 1307/2013 Europskog parlamenta i Vijeća (4).
            
         
               (2)
            
            
               U skladu s člankom 136.a stavkom 1. Uredbe (EZ) br. 73/2009 i člankom 14. stavkom 1. Uredbe (EU) br. 1307/2013 Francuska, Latvija i Ujedinjena Kraljevina obavijestile su Komisiju do 31. prosinca 2013. o svojoj odluci o prijenosu određenog postotka svojih godišnjih nacionalnih gornjih granica za izravna plaćanja za kalendarske godine od 2014. do 2019. u program ruralnog razvoja koji se financira u okviru EPFRR-a kako je utvrđeno u Uredbi (EU) br. 1305/2013 Europskog parlamenta i Vijeća (5). Relevantne nacionalne gornje granice prilagođene su pomoću Delegirane uredbe Komisije (EU) br. 994/2014 (6).
            
         
               (3)
            
            
               U skladu s člankom 136.a stavkom 2. Uredbe (EZ) br. 73/2009 i člankom 14. stavkom 2. Uredbe (EU) br. 1307/2013 Hrvatska, Malta, Poljska i Slovačka obavijestile su Komisiju do 31. prosinca 2013. o svojoj odluci o prijenosu određenog postotka iznosa dodijeljenog potpori za mjere ruralnog razvoja koje se financiraju u okviru EPFRR-a u razdoblju od 2015. do 2020. kako je navedeno u Uredbi (EU) br. 1305/2013. Relevantne nacionalne gornje granice prilagođene su pomoću Delegirane uredbe (EU) br. 994/2014.
            
         
               (4)
            
            
               U skladu s člankom 3. stavkom 1. Uredbe Vijeća (EU, Euratom) br. 1311/2013 (7), iznos ispod gornje granice za izdatke povezane s tržištem i izravnim plaćanjima višegodišnjeg financijskog okvira utvrđen u Prilogu I. toj Uredbi prilagođava se u okviru tehničkih prilagodbi propisanih u članku 6. stavku 1. te Uredbe nakon prijenosa između EPFRR-a i izravnih plaćanja.
            
         
               (5)
            
            
               Provedbenu uredbu (EU) br. 367/2014 potrebno je u skladu s time izmijeniti,
            
         DONIJELA JE OVU UREDBU:
   Članak 1.
   Provedbena uredba (EU) br. 367/2014 mijenja se kako slijedi:
   
               1.
            
            
               Članak 1. zamjenjuje se sljedećim:
               „Članak 1.
               Neto iznos raspoloživ za rashode Europskog fonda za jamstva u poljoprivredi (EFJP) i iznosi raspoloživi za proračunske godine od 2014. do 2020. za Europski poljoprivredni fond za ruralni razvoj (EPFRR) na temelju članka 10.c stavka 2. te članaka 136., 136.a i 136.b Uredbe (EZ) br. 73/2009, članka 14. te članka 66. stavka 1. Uredbe (EU) br. 1307/2013, utvrđeni su u Prilogu ovoj Uredbi.”.
         
               2.
            
            
               Prilog se zamjenjuje tekstom iz Priloga ovoj Uredbi.
            
         Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. listopada 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 347, 20.12.2013., str. 549.
   
   
      (2)  Provedbena uredba Komisije (EU) br. 367/2014 оd 10. travnja 2014. o utvrđivanju neto iznosa raspoloživog za rashode EFJP-a (SL L 108, 11.4.2014., str. 13.).
   
      (3)  Uredba Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (SL L 30, 31.1.2009., str. 16.).
   
      (4)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).
   
      (5)  Uredba (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347, 20.12.2013., str. 487.).
   
      (6)  Delegirana uredba Komisije (EU) br. 994/2014 od 13. svibnja 2014. o izmjeni priloga VIII. i VIII.c Uredbi Vijeća (EZ) br. 73/2009, Priloga I. Uredbi (EU) br. 1305/2013 Europskog parlamenta i Vijeća i priloga II., III. i VI. Uredbi (EU) br. 1307/2013 Europskog parlamenta i Vijeća (SL L 280, 24.9.2014., str. 1.).
   
      (7)  Uredba Vijeća (EU,Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).
   
      PRILOG
      
         
            „PRILOG
            
                        (milijuni EUR u tekućim cijenama)
                     
                  
                        Proračunska godina
                     
                     
                        Iznosi stavljeni na raspolaganje EPFRR-u
                     
                     
                        Iznosi preneseni iz EPFRR-a
                     
                     
                        Neto iznos raspoloživ za rashode EFJP-a
                     
                  
                        Članak 10.b Uredbe (EZ) br. 73/2009
                     
                     
                        Članak 136. Uredbe (EZ) br. 73/2009
                     
                     
                        Članak 136.b Uredbe (EZ) br. 73/2009
                     
                     
                        Članak 66. Uredbe (EU) br. 1307/2013
                     
                     
                        Članak 136.a stavak 1. Uredbe (EZ) br. 73/2009 i članak 14. stavak 1. Uredbe (EU) br. 1307/2013
                     
                     
                        Članak 136.a stavak 2. Uredbe (EZ) br. 73/2009 i članak 14. stavak 2. Uredbe (EU) br. 1307/2013
                     
                  
                        2014.
                     
                     
                        296,3
                     
                     
                        51,6
                     
                     
                         
                     
                     
                        4,0
                     
                     
                         
                     
                     
                         
                     
                     
                        43 778,1
                     
                  
                        2015.
                     
                     
                         
                     
                     
                         
                     
                     
                        51,600
                     
                     
                        4,000
                     
                     
                        621,999
                     
                     
                        499,384
                     
                     
                        44 189,785
                     
                  
                        2016.
                     
                     
                         
                     
                     
                         
                     
                     
                         
                     
                     
                        4,000
                     
                     
                        648,733
                     
                     
                        498,894
                     
                     
                        44 474,161
                     
                  
                        2017.
                     
                     
                         
                     
                     
                         
                     
                     
                         
                     
                     
                        4,000
                     
                     
                        650,434
                     
                     
                        498,389
                     
                     
                        44 706,955
                     
                  
                        2018.
                     
                     
                         
                     
                     
                         
                     
                     
                         
                     
                     
                        4,000
                     
                     
                        652,110
                     
                     
                        497,873
                     
                     
                        44 730,763
                     
                  
                        2019.
                     
                     
                         
                     
                     
                         
                     
                     
                         
                     
                     
                        4,000
                     
                     
                        654,405
                     
                     
                        497,320
                     
                     
                        44 754,915
                     
                  
                        2020.
                     
                     
                         
                     
                     
                         
                     
                     
                         
                     
                     
                        4,000
                     
                     
                        656,699
                     
                     
                        496,647
                     
                     
                        44 776,948”